Informasjon i forbindelse med lokalt gitt muntlig eksamen 2021

Alle elever i grunnskolen skal opp til muntlig eksamen. Muntlig eksamen er lokalt gitt, dvs. det er kommunene selv som organiserer og administrerer denne. Dette gjøres på bakgrunn av sentrale lover og forskrifter.

Det er noen endringer siden sist det ble avviklet muntlig eksamen. Som kjent utgikk eksamen i grunnskolen i fjor, så det er to år siden sist det ble avviklet lokalt gitt eksamen.

**Her følger noen av de viktigste punktene som gjelder for muntlig eksamen:**

* Det er ikke et krav at eleven skal fremføre en presentasjon. Eleven står fritt til å velge hvilken metode den ønsker for å få vist sin kompetanse på.
* Tiden eleven har til rådighet selve eksamensdagen er 30 minutter. Dersom presentasjon velges, har eleven 10 minutter til disposisjon. Resten av tiden brukes til eksaminering.
* Det er en faglærer og en ekstern sensor til stede under selve eksamen. Ekstern sensor kommer fra en annen skole.
* Elevene går opp enkeltvis
* Karakter med begrunnelse settes umiddelbart etter at hver elev er ferdig med sin eksamen.
* Det er den kompetanse eleven viser på eksamensdagen som er grunnlag for vurdering.
* Sykdom på eksamensdagen krever legeerklæring. Dvs at dersom eleven er syk, må lege kontaktes samme dag, og bes om å skrive ut en legeerklæring.
* Muntlig eksamen kalles ofte «48-timerseksamen». Med dette menes at eleven får vite trekkfag 48 timer før selve eksamen. 24 timer før selve eksamen får eleven vite hvilke tema den skal eksamineres i.
* Det er obligatorisk veiledning – alle elevene har krav på individuell veiledning på forberedelsesdagen, dagen før eksamen.
* Dersom det skulle oppstå en situasjon som gjør det vanskelig for sensor å møte, kan dette gjøres digitalt. Hver skole/kommune må ha en plan for en eventuell digital avvikling. Det er bestemt at muntlig eksamen skal gjennomføres i år, uavhengig av koronasituasjonen nasjonalt/lokalt.
* Smitteverntiltak skal ivaretas på alle skolene, slik at gjennomføringen er i samsvar med nasjonale bestemmelser for smittevern.

Forskrifter for lokalt gitt eksamen er revidert i Fagutvalget – våren 2021.